**María José Pons Gómez**, ezagunago **Mariajo** izenez (Sabadell, Bartzelona, Katalunia, 1984ko abuztuaren 8a) kataluniar futbolaria da. Atezain jokatzen du. Espainiako selekzioarekin Nazioartean jokatu du 19 urtez azpikoekin zein selekzio absolutuarekin. Espainiako atezain onenetakoa da.

Biografia
---------

1984ko abuztuaren 8an Bartzelona probintziako Sabadell herrian jaio zen. María José Pons ezaugarri fisiko handiko atezaina da.

Futbolari ibilbidea
-------------------

1999. urtetik 2003ra Centre d’Esports Sabadell taldean hasi zen. 2003tik 2005era Bartzelona FCrekin aritu zen. 2009ra arte Levante UDra joan zen eta 2008an Espainiako Liga irabazi zuen.

Maria Jose Pons (zutik ezkerrean) RCD Espanyol emakumeen taldearekin, 2012
2009. urtean RCD Espanyolek fitxatu zuen. 2013/2014 denboraldian Valentzian jokatu zuen. Etapa horren ondoren merenge taldean jokatzea pentsatu arren, azkenean Bigarren Mailako CE Sabadellera itzuli zen 2015/16 denboraldian. Bi urte geroago, berriro jokatu zuen RCD Espanyol-en. 2019-2020 denboraldiaren amaieran, agur esan zion klubari, kirol arrazoiengatik. Hala ere, gertaera horrek polemika sortu zuen, atezain katalanak lesio larria jasan baitzuen denboraldiko entrenamendu batean eta futbolean aritzea eragotzi zion.

### Laneko lesioa zela eta, salaketa

Lesio larri bat izan zuenean, kaleratu egin zuen Espanyol taldeak. Ponsek salaketa jarri zion taldeari, entrenamendu batean izandako lesioa baitzen. Atezainak esku baten mugimenduaren %20 galdu zuen. 3000€ko indemnizazioa eskaini zioten eta ebakuntzak 10.000 € balio zuen. Lesio horren ondorioz hainbat ekintza zail egiten zitzaion eguneroko bizimoduan, hala nola, txanpon bat hartu, eskua itxi, idatzi, ilea batu...

### Atezain ezaugarriak

Mariajo arina eta ahalmen handiko jokalaria da. Erreflexu handikoa, eta baloiak geldiarazteko gai da; indartsua da aurrez aurrekoan, hau da, bat baten aurkakoan. Irmoa aireko jokoan. Jokalaria trebea da oinekin, eta baloia ateratzen hasteko jokalari garrantzitsua da. Espainiako atezain onenetakoa.

Nazioartekoa
------------

Espainiako selekzioarekin jokatu du Nazioartean, 19 urtez azpikoekin eta gero selekzio absolutuarekin ere bai. 2011 eta 2013 bitartean aritu zen Espainiako selekzioarekin. 2013ko Eurokopan parte hartu zuen.

Palmaresa
---------

Taldeetan
* Espainiako emakumeen Futbol Liga 1: 2007-2008
* 4 Espainiako Kopa: 2003, 2007, 2010 eta 2012

Erreferentziak
--------------

1. ↑   «María José Pons Gómez | enciclopedia.cat» *www.enciclopedia.cat* (Noiz kontsultatua: 2023-09-04).
2. 1 2  María José Pons: "Escuchar el himno abrazada a tus compañeras no se puede describir"[*Betiko hautsitako esteka*]
3. ↑   **(Gaztelaniaz)** VAVEL.com.  (2021-07-02). «Mariajo Pons no seguirá en el Valencia» *VAVEL* (Noiz kontsultatua: 2023-09-04).
4. ↑   «futfem.cat» *www.futfem.cat* (Noiz kontsultatua: 2023-09-04).
5. ↑   **(Gaztelaniaz)** «El Espanyol mantiene que rescindió el contrato de María José Pons por motivos deportivos» *Marca.com* 2020-07-31 (Noiz kontsultatua: 2023-09-04).
6. ↑   «Yahoo forma parte de la familia de marcas de Yahoo» *consent.yahoo.com* (Noiz kontsultatua: 2023-09-04).
7. ↑   **(Gaztelaniaz)** «Mariajo Pons denuncia al Espanyol tras ser despedida en mitad de una grave lesión: "Me daban 3.000 euros"» *www.antena3.com* 2020-07-28 (Noiz kontsultatua: 2023-09-04).
8. ↑    ISSN https://www.uefa.com/womenseuro/news/020a-0e1419947790-c24e4777e0f1-1000--spain-stick-with-tried-and-trusted/..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q9030053
* Commonscat Multimedia: María José Pons / Q9030053

---

 |

* Wd Datuak: Q9030053
* Commonscat Multimedia: María José Pons / Q9030053